**Parkinson törvénye**

A pf1.doc, pf2.doc, pf3.doc, pf4.doc, és pf5.doc állományokban „Parkinson törvénye” című könyv „Mire megvénülünk” fejezetének részletei találhatóak. Az állományokban lévő szövegrészletek sorrendben követik egymást. Ezek formázása nem a mintának megfelelő. Feladat a leírásnak megfelelő formátum létrehozása.

Az öt mellékelt állományból, a sorrendet figyelembe véve egyet készíts! Munkádat Parkinson néven mentsd el a saját könyvtáradban!

1, Az állományban üres sor ne legyen, bekezdés előtti vagy utáni térközállításokkal kell megoldani a szövegrészek elválasztását. A bekezdések sorkizártak legyenek.

2, A lapméret B5 legyen, alul 3,5 cm legyen a margó, a kötési margó a bal oldalon pedig 0,5 cm.

3, Minden lapon alul középre igazítva legyen a lapszám, melynek kezdő értéke 155.

4, A dokumentum első oldalán ne legyen fejléc, a párosokon „Parkinson törvénye”, és a páratlanokon „Mire megvénülünk” legyen középre igazítva és hullámos szegéllyel keretezve.

5, A főcím „Mire megvénülünk” 18 pontos, TIMES NEW ROMAN típusú betűkkel írt szöveg legyen középre igazítva, vastagon szedve. Előtte és utána 12 pontos térköz.

6, Az alcím „ vagy a Nyugdíjaztatás korhatára” 14 pontos, dőlt szedésű. Utána 180 pontos térköz.

7, A bekezdések első sora 0,5 cm-rel legyen behúzva.

8, Az eredetileg pf4.doc állományban lévő meghatározásokat felsorolással sorszámozzuk 1-től 10-ig. A sortávolságot 1,5-re állítsd!

9, A felsorolás előtt és után 12 pontos térköz legyen

10, Az összefüggéseket tabulátor használatával rendezd oszlopokba!

11, A teljes dokumentumban cserével oldd meg, hogy a + jel helyett mindenütt \* szerepeljen

12, A főcím után szúrj be lábjegyzetet: „C. Northcote Parkinson: Parkinson törvénye vagy az Érvényesülés iskolája”, a könyv szerzőjének nevével és címével.